b"\n_START_ARTICLE_\nVandenberg AFB Space Launch Complex 2\n_START_PARAGRAPH_\nSpace Launch Complex 2 (SLC-2) \xc3\xa9s una base de llan\xc3\xa7ament de coets situat a la Base de les Forces A\xc3\xa8ries dels Estats Units Vandenberg Air Force Base, a 15 km al nord-oest de Lompoc,Calif\xc3\xb2rnia, Estats Units. Consta de dues plataformes de llan\xc3\xa7ament: La plataforma est, SLC-2E, que ja ha estat demolida i es va usar per als llan\xc3\xa7aments de la fam\xc3\xadlia de coets Delta Thor-Agena i Thorad entre els anys 1966 i 1972 i la plataforma oest, SLC-2W, amb llan\xc3\xa7aments a partir de 1966 i encara en servei amb el Delta II._NEWLINE_El seu primer llan\xc3\xa7ament es va fer el 17 de setembre de 1959. El 31 de gener de 2015 es va llan\xc3\xa7ar la sonda del clima SMAP._NEWLINE_El complex de llan\xc3\xa7ament Space Launch Complex 2 origin\xc3\xa0riament formava part del Launch Complex 75. Quan aquest complex es va dividir el 1966, el seu primer llan\xc3\xa7ament, en el nou Space Launch Complex 2 redissenyat, va ser un Delta E amb ESSA-3 el 2 d'octubre de 1966 efectuat des de SLC-2E. El primer llan\xc3\xa7ament, des de SLC-2W despr\xc3\xa9s del redissenyament, va ser un Thor-Agena amb OPS 1584 efectuat el 29 de desembre de 1966._NEWLINE_SLC-2E i SLC-2W estan situades entre elles aproximadament a uns  2.000 peus (610\xc2\xa0m)."